כנסיות מצוירות באזור הטרודוס

[ממוזער|כנסיית אסינו, אחת מעשר הכנסיות המצוירות של [הרי טרודוס]]
**הכנסיות המצוירות באזור טרודוס** הן אתר מורשת עולמית של אונסק"ו בהרי טרודוס שבמרכז קפריסין. אזור זה מכיל את אחד הריכוזים הגדולים בעולם של כנסיות ביזנטיות. הכנסיות מעוטרות בציורי קיר ביזנטיים ופוסט-ביזנטיים מפוארים.

בשנת 965 לספירה, קפריסין סופחה על ידי האימפריה הביזנטית במלחמות הערבים נגד האימפריה הביזנטית. מתקופה זו ועד המאה ה-16, נבנו באזור טרודוס כנסיות ביזנטיות רבות ויצרו את אחד הריכוזים הגדולים ביותר של מנזרים וכנסיות מתקופת האימפריה הביזנטית. אתר המורשת העולמית כולל מגוון של כנסיות, מקפלות קטנות ועד למנזרים מפוארים. האתרים הללו מציגים כמה אלמנטים ארכיטקטוניים הייחודיים לקפריסין, כולל גגות עץ משופעים עם רעפים.

עשר הכנסיות מציגות את ההשפעות האמנותיות שפקדו את קפריסין לאורך תקופה של 500 שנה. למבנים יש מאפיינים ייחודיים לקפריסין שהושפעו מהגאוגרפיה, ההיסטוריה והאקלים שלה. אחד המאפיינים הייחודים הוא גג הכנסיות. חלק מהגגות הם תלולים עם רעפים שטוחים. לעיתים קיים גם גג שני מעל כיפות אבן ביזנטיות. הסגנון האדריכלי של הכנסיות קיים רק ברכס טרודוס ומקורו ככל הנראה הוא מקומי. בתוך עשר הכנסיות יש כנסיות קטנות שסגנונן האדריכלי הכפרי עומד בניגוד בולט לקישוט המעודן שלהן, אך יש גם מנזרים מרשימים כמו מנזר איוס יואניס למבדיסטיס. הכנסיות מכילות שפע של כתובות מתוארכות, תכונה נדירה במזרח הים התיכון בימי הביניים. עובדה זו מחזקת את חשיבותן של הכנסיות לתיעוד הכרונולוגיה של הציור הביזנטי. דוגמאות חשובות לאיקונוגרפיה של המאה ה-11 שרדו בכנסיות איוס ניקולאוס ופנגיה פורוויטיסה/אסינו. בתוך פנגיה טו אראקו ואיוס ניקולאוס נמצאות פרסקאות חשובות מתקופת הקומנים. הפרסקאות של מנזר איוס יואניס למבדיסטיס בקלופניוטיס ובפנגיה במוטולאס משקפות את המשך המסורת הביזנטית והשפעות חיצוניות חדשות מהמאה ה-13. פרסקאות מהמאה ה-14 בפנגיה פורוויטיסה/אסינו, כנסיית טימיוס סטוורוס בפלנדרי ומנזר איוס יואניס למבדיסטיס מציגות גם השפעות מקומיות ומערביות, ובמידת מה גם את האמנות המחודשת של קונסטנטינופול.

## רשימת הכנסיות
# כנסיית איוס ניקולאוס (ניקולאוס הקדוש) טיס סטגיס בקקופטריה שבאזור סולאה: מנזר מהמאה ה-11 והקתוליקון העתיק ביותר ששרד בקפריסין
# מנזר איוס יואניס (ג'ון הקדוש) למפדיסטיס בקלופניוטיס שבעמק מרתאסה: מנזר מהמאה ה-13
# כנסיית פנגיה (הבתולה) אסינו בניקיטארי שבאזור סולאה: כנסייה מהמאה ה-12
# כנסיית פנגיה (הבתולה) טו אראקו בלגודרה שבאזור פיטסיליה: כנסייה מהמאה ה-12
# כנסיית פנגיה (הבתולה) במוטולאס שבאזור מרתאסה: קפלה מהמאה ה-13 והדוגמה המוקדמת ביותר של גגות עץ תלולים
# כנסיית ארכאניילוס מיכאל (המלאך מיכאל) בפדולאס שבאזור מרתאסה: כנסייה משנת 1474 ששוחזרה בשנת 1980. בכנסייה רואים את המעבר לסגנון הנטורליסטי שאפיין את ההתעוררות לאחר התקופה הביזנטית. היצירות בכנסייה מיוחדות לאמן בשם אדאמוס שחתם את שמו על היצירות, באופן חריג באותה התקופה. בכנסייה מצויר המלאך מיכאל ניצב מעל למאמינים. מצוירים גם ההתכחשות של פטרוס, עקדת יצחק, הבתולה וישו, וישו העירום יוצא מנהר הירדן לאחר הטבלתו, כאשר דגים שוחים לרגליו.
# כנסיית טימיוס סטברוס (הצלב הקדוש) בפלנדרייה שבאזור פיטסיליה: כנסייה המכילה ציורי קיר ייחודיים מהמאה ה-14
# כנסיית פנגיה (הבתולה) פודיתו בגלאטה באזור סולאה: כנסייה מתחילת המאה ה-16
# כנסיית סטוורוס (הצלב הקדוש) איאסמאטי בפלטניסטאסה שבאזור פיטסיליה: כנסייה מהמאה ה-14
# כנסיית איה סוטירה (ההשתנות) טו סוטרוס בפליכורי שבאזור פיטסיליה: כנסייה מהמאה ה-16.

בשנת 1985 נכללו תשע הכנסיות הראשונות כחלק מאתר אונסק"ו בשנת 2001 נוספה לרשימה גם הכנסייה בפאלאיכורי. כנסיית פנגיה כריסוקורדליוטיסה בקורדלי, ספיליה, הוצעה אף היא בשנת 2002 ונמצאת ברשימה הטנטטיבית.

## כנסיית ארכאניילוס מיכאל

קובץ:Church of Archangel Michael in Pedoulas, Cyprus 4.jpg|פנים הכנסייה
קובץ:Church of Archangel Michael in Pedoulas, Cyprus 5.jpg|כתובת המציינת שהכנסייה נבנתה בשנת 1474 הודות לתרומתו של הכומר וסיליוס המדוס. בציור מוצגים הכומר, אשתו ובשתי בנותיו מגישים דגם של הכנסייה לישו
קובץ:Church of Archangel Michael in Pedoulas, Cyprus 3.jpg|ישו יוצא מנהר הירדן לאחר הטבלתו
קובץ:Church of Archangel Michael in Pedoulas, Cyprus 2.jpg|פרסקאות בכנסייה. אחת מראה את מותה של מרים הבתולה
קובץ:Church of Archangel Michael in Pedoulas, Cyprus 6.jpg|עקדת יצחק
קובץ:Church of Archangel Michael in Pedoulas, Cyprus 8.jpg|פרסקו בכנסייה


## כנסיות נוספות


Παναγια του Αρακα - panoramio.jpg|טקסט=Panagia Tou Araka, showing the steep-sided wooden roofs of many of the smaller churches|בכנסיית פנגיה (הבתולה) טו אראקו ניתן לראות את גגות העץ התלולים המאפיינים את הכנסיות הקטנות יותר
Church of Panagia tou Arakos, nave, center bay, dome, wall paintings, Lagoudera, Cyprus - Central medallion, Christ Pantocrator, detail of head, half cleaned - MSBZ004 BF S 1979 1913D - Dumbarton Oaks.jpg|טקסט= |ישו פנטוקראטור בכנסיית פנגיה טו אראקו
Church of Panagia tou Arakos, nave, north bay under dome, wall paintings, Lagoudera, Cyprus - North wall, east of door, St. Simeon holding Christ Child and St. John the Baptist - MSBZ004 BF T Lag F 3 1 - Dumbarton Oaks.jpg|טקסט= |יוחנן הקדוש ושמעון מחזיק את ישו, בכנסיית פנגיה טו אראקו
Agios Nikolaos tis Stegis.JPG|טקסט= |כנסיית איוס ניקולאוס טיס סטאיס בקקופטריה
Kakopetria Geburt Jesu.jpg|טקסט=Birth of Christ in Agios Nikolaos Tis Stegis|הולדת ישו בכנסיית איוס ניקולאוס טיס סטאיס בקקופטריה
Kakopetria Nikolaus.jpg|טקסט= |ניקולאוס הקדוש בכנסיית איוס ניקולאוס טיס סטאיס בקקופטריה
Kalopanagiotis Kreuzigung.jpg|טקסט= |ישו בדרך לצליבה, בפרסקאה במנזר איוס יואניס למבדיסטיס בקלופנאיוטיס


## ראו גם
* מנזר קיקוס
* איקונוגרפיה
* הכנסיות המצוירות של מולדובה

## קישורים חיצוניים

* מבט פנורמי ותלת-ממדי על הכנסיות. פלטפורמת IH-AT
* גלריית תמונות, באתר UNESCO

## הערות שוליים

קטגוריה:קפריסין: אתרי מורשת עולמית
קטגוריה:אמנות ביזנטית
קטגוריה:איקונוגרפיה נוצרית
קטגוריה:אסיה: כנסיות
קטגוריה:קפריסין: מבנים